Буштына

Буштына () — пасёлак гарадскога тыпу ў Закарпацкай вобласці Украіны ў складзе Цячыўскага раёна на рацэ Ціса.

 Геаграфія 
Пасёлак размешчаны ва ўсходняй частцы Закарпацця, у нізіне за назвай Мармароская катлавіна, у месцы ўпадзення ракі Тэрэблі ў Цісу, насупраць астраверхіх вяршыняў Гутынскага хрыбта, за 8 кіламетраў ад раённага цэнтра. 16 чэрвеня 1872 г. быў адкрыты ўчастак Сату-Марэ — Каралёва — Буштына Венгерскай Паўночна-Усходняй чыгункі, а 19 лістапада 1872 г. — участак Буштына — Сегед. Праз населены пункт праходзіць аўтамагістраль дзяржаўнага значэння Мукачава — Рагатын і чыгунка Чоп — Салотвына, дзякуючы якім Буштына мае ўдалае спалучэнне з іншымі населенымі пунктамі не толькі Закарпацця, але і ўсёй Украіны і іншых дзяржаў. Пасёлак мае выразна акрэсленыя межы: з поўдня па рацэ Ціса праходзіць мяжа з сёламі Яблуніўка і пасёлкам Вышкава, з захаду — вёскай Стэбліўка, з поўначы — сёламі Навабарава і Ваніговэ, з усходу — сяло Руськэ Полэ.

Плошча ўсіх зямель пасёлка складае 2566 га, з іх населенага пункта — 1001 га. Насельніцтва Буштына складае 8500 чал. тут пражываюць украінцы, венгры, рускія, румыны, ромы, славакі, немцы і інш. Клімат умерана-кантынетальны з цёплым летам і мяккай зімой. На працягу года пераважаюць паўднёва-заходнія вятры, што дзьмуць у сувязі з арыентацыяй даліны ракі Ціса. Тэрыторыя пасёлка мае раўнінны рэльеф. Праз Буштына працякаюць рэкі Цярэбля і Ціса.
 Крыніцы 

Катэгорыя:Пасёлкі гарадскога тыпу Закарпацкай вобласці